Seattle Seahawks

Seattle Seahawks er et profesjonelt amerikansk fotballag basert i Seattle, Washington. Seahawks konkurrerer i National Football League (NFL) i ligaens National Football Conference (NFC) i NFC West-divisjonen. De ble med i NFL i 1976 som et ekspansjonslag. Seahawks' hovedtrener er Pete Carroll, og de har siden 2002 spilt hjemmekamper i Lumen Field (tidligere CenturyLink Field), sør for Seattle sentrum. De spilte hjemmekamper i Kingdome mellom 1976 og 1999 og Husky Stadium i 1994 samt 2000 og 2001. Lagets hovedtrener er Pete Carroll.

Seahawks' tilhengere blir ofte referert til som lagets "12. mann", "12. Fan", eller "12s". Seahawks' tilhengere har satt en rekord for høyeste lydnivå på tilskuere ved et idrettsarrangement, først med 136,6 desibel i en kamp mot San Francisco 49ers i september 2013, og igjen under en Monday Night Football-kamp mot New Orleans Saints noen måneder senere med 137,6 dB.

Seahawks er det eneste NFL-laget i Pacific Northwest-regionen i Nord-Amerika, og har derfor tilhengere fra et stort geografisk område, inkludert deler av Alaska, Idaho, Montana, Oregon og Utah samt tilhengere i Canada i Alberta, British Columbia og Saskatchewan.

Seahawks har vunnet 11 divisjonstitler og tre conference-titler. De er det eneste laget som har spilt i mesterskapskampen for både AFC og NFC. De har deltatt i tre Super Bowl: de tapte 21–10 mot Pittsburgh Steelers i Super Bowl XL, slo Denver Broncos 43–8 for sin første tittel i Super Bowl XLVIII, og tapte 28–24 mot New England Patriots i Super Bowl XLIX. NFL-spillerne Kenny Easley, Walter Jones, Cortez Kennedy og Steve Largent har blitt innlemmet i Pro Football Hall of Fame basert i hovedsak eller helt på deres prestasjoner med Seahawks. I tillegg til dem har Dave Brown, Jacob Green, Dave Krieg, Curt Warner, Jim Zorn og Matt Hasselbeck blitt innlemmet i Seahawks Ring of Honor sammen med hovedtrenerne Chuck Knox og Mike Holmgren, radiokommentatoren Pete Gross og eieren Paul Allen.

Historie

Nordstrom/Behring-æraen (1976–1982)
Som en del av avtalen rundet sammenslåingen av AFL og NFL i 1970 begynte NFL å planlegge utvidelse fra 26 til 28 lag. I juni 1972 annonserte Seattle Professional Football Inc., som bestod av en gruppe av ledere og forretningsmenn fra Seattle, sine planer om å skaffe et NFL-lag til Seattle. I juni 1974 tildelte NFL byen et ekspansjonslag.  Desember samme år annonserte NFLs kommissær Pete Rozelle at den offisielle avtalen ble underskrevet av Lloyd W. Nordstrom, som representerte Nordstrom-familien, hovedpartnerne i avtalen.

I mars 1975 ble John Thompson, som tidligere hadde vært Executive Director for NFL Management Council og en leder for Washington Huskies, ansatt som general manager. Navnet Seattle Seahawks ("Seahawk" er et annet navn for fiskeørn på engelsk) ble valgt 17. juni 1975 etter en offentlig konkurranse hvor over 20 000 stemte på over 1 700 navn.

Thomson ansatte Jack Patera, en assistenttrener for Minnesota Vikings som Seahawks' første hovedtrener; ansettelsen ble annonsert 3. januar 1976. Et ekspansjonsdraft ble avholdt fra 30. til 31. mars 1976, hvor Seattle og Tampa Bay Buccaneers alternerte på å velge en ubeskyttet spiller fra ligaens 26 lag. Seahawks ble tildelt andre pick totalt i draftet i 1976, som de brukte på defensive tackle Steve Niehaus. Den 1. august 1976 spilte de sin første kamp, da de møtte San Francisco 49ers i sesongoppkjøringen i det nye stadionet Kingdome.

Seahawks er det eneste laget i NFL som har byttet conference to ganger etter sammenslåingen. Da laget først begynte å spille i 1976 spilte de i NFC West, men byttet conference med Buccaneers etter en sesong, og ble da plassert i AFC West. Denne omorganiseringen var en del av NFLs ekspansjonsplan for 1976, slik at begge lagene kunne spille mot hverandre to ganger og alle de andre lagene i NFL én gang i sine to første sesonger. Seahawks vant begge kampene mot Buccaneers i de to første sesongene, hvor den første også var Seahawks' første seier i seriespillet.

Chuck Knox-årene (1983–1991)
I  ble Chuck Knox ansatt som hovedtrener. Med et resultat på 9–7 i sin første sesong nådde Seahawks sluttspillet for første gang, hvor de slo Denver Broncos i Wildcard-runden og Miami Dolphins i divisjonsrunden før de tapte mot Oakland Raiders i AFC Championships. Sesongen etter spilte Seahawks sin beste sesong frem til 2005, da de avsluttet 12–4. Knox vant NFL Coach of the Year det året.

I 1988 ble laget kjøpt av Ken Behring og hans partner Ken Hofmann for $80 millioner. Seahawks vant sin første divisjonstittel i , men hadde dårlige resultater fra  til ; deres beste resultat i den tidsperioden var i 1990 da de avsluttet sesongen 9–7, og deres dårligste var i 1992 da de avsluttet med lagets dårligste resultat noensinne, 2–14.

Seahawks’ dårlige resultater fortsatte gjennom størsteparten av 1990-tallet. De hadde tre tapende sesonger på rad (1992–1994) under hovedtrener Tom Flores, inkludert lagets dårligste sesongresultat på 2–14 i 1992. Flores fikk sparken etter 1994-sesongen og Dennis Erickson ble ansatt som hans erstatning.

Paul Allen-æraen (1997–nå)
I 1996 flyttet Behring og Hoffman lagets administrative hovedkvarter til Anaheim, som fikk en del kritikk, mens laget fortsatte å spille i Seattle. Laget ble neste forflyttet, og var nær å gå konkurs i en kort periode. NFL truet Behring med en bot på $500 000 dersom han ikke flyttet lagets hovedkvarter tilbake til Seattle,; som resulterte i at Behring og Hoffman solgte laget til Paul Allen, en av grunnleggerne av Microsoft, for $200 millioner i 1997.

Ericksons tid som hovedtrener endte etter 1998-sesongen; Seahawks gikk glipp av sluttspillet i alle de fire sesongene under Erickson, for totalt ti år på rad.

Mike Holmgren-årene (1999–2008)

I 1999 ble Mike Holmgren ansatt som hovedtrener, og holdt stillingen i ti sesonger, en periode hvor Seahawks vant sin andre divisjonstittel samt nådde sluttspillet som et Wildcard.

Som en del av NFLs omorganisering returnerte Seahawks til NFC West i 2002. Samme år ble lagets nye stadion, Seahawks Stadium, åpnet, etter at laget hadde spilt sine to siste sesonger i Husky Stadium etter at Kingdome imploderte i 2000.

I -sesongen oppnådde Seahawks sin beste sesong noensinne (som kom til å bli gjentatt i 2013) med et serieresultat på 13–3, inkludert en 42–0 seier mot Philadelphia Eagles 5. desember i en kamp som senere fikk navnet "The Monday Night Massacre". Seahawks gikk inn i sluttspillet som første seed i NFC, og vant NFC Championship Game det året før de tapte mot Pittsburgh Steelers i Super Bowl XL. Nederlaget var kontroversielt, og NFL Films inkluderte kampen senere som nummer åtte i sin topp 10-liste over kamper med kontroversielle dommeravgjørelser. Kampens dommer, Bill Leavy, innrømmet i etterkant at hans feilsteg hadde endret kampens utfall. Før 2005 hadde ikke Seahawks vunnet en sluttspillkamp siden 1984-sesongen, en periode på 21 år (fem lag har hatt en tørke på over 20 år noensinne, og Seattles sjette strake nederlag var delt tredje flest noensinne). Tørken ble avsluttet med en seier mot Washington Redskins, 20–10, i 2005.

Holmgren forlot laget etter 2008-sesongen da kontrakten hans utløp. Devensive backs coach Jim L. Mora ble utnevnt til hans etterfølger. I  avsluttet Seahawks sesongen på tredjeplass i NFC West, 5–11 og Mora fikk sparken den 8. januar 2010.

Pete Carroll-årene (2010–nå)
I  nåde Seahawks sluttspillet til tross for at de gikk 7–9 i seriespillet. I sluttspillet vant de sin første kamp mot New Orleans Saints, som vant Super Bowl XLIV året før, 41–36. Under kampen var tilskuerne så høylytte at målingsutstyr oppdaget et lite jordskjelv (like over 2 på Richterskalaen), som fikk kallenavnet "Beast Quake". Seahawks tapte den neste kampen mot Bears 35–24. Året etter sikret Seahawks sin første vinnende sesong siden 2007 med et seriespill som avsluttet 4–1, for et sammenlagtresultat på 11–5. De nådde igjen Wildcard-runden i , hvor de vant mot Washington Redskins, Seahawks' første sluttspillseier på bortebane, men tapte mot Atlanta Falcons i divisjonsrunden 30–28.

Suksessen fortsatte i , da Seahawks endte med det delt beste serieresultatet på 13–3 sammen med Denver Broncos, og sikret med det første seed i sluttspillet. Etter å ha slått New Orleans Saints 23–15 og San Francisco 49ers 23–17 nådde Seahawks Super Bowl XLVIII, hvor de sikret lagets første Super Bowl-tittel med en overlegen seier mot Broncos. De nådde også Super Bowl det neste året, men tapte da 28–24 mot New England patriots.

Til tross for én divisjonstittel i  har Seahawks ikke nådd lenger enn divisjonsrunden i årene siden.

I oktober 2018 døde eier Paul Allen etter en lengre kamp med kreft.

Seahawks hadde sin beste sesong siden de sist nådde Super Bowl i , 11–5. De avsluttet sesongen med tre nederlag i lagets fire siste kamper, og klarte ikke å sikre divisjonstittelen i NFC West, da de slet med flere skader. Etter å ha slått Philadelphia Eagles 17–8 i wildcardrunden, tapte de mot Green Bay Packers i divisjonsrunden.

Seahawks satte en ny lagrekord for beste sesongstart med fem strake seiere i 2020, før de tapte tre av lagets fire neste. De avsluttet sesongen sterkt og endte opp med tolv seiere totalt, som var nok til å sikre lagets første divisjonstittel på fire år. I sluttspillet tapte de mot Los Angeles Rams, i en kamp hvor de aldri klarte å sikre en ledelse. Seahawks startet 2021-sesongen 3–8, lagets dårligste sesongstart siden 2009 da Jim Mora var hovedtrener. Russell Wilson pådro seg en skade i en finger og måtte stå over tre kamper, og Seahawks tapte en kamp uten å score poeng for første gang siden Wilson kom til laget. Det skulle også bli første gang siden 2000 at laget avsluttet sesongen på sisteplass i divisjonen, med et sesongresultat på 7–10.

Laget gikk gjennom store endringer etter 2021-sesongen, da quarterback Russell Wilson ble byttet til Denver Broncos den 6. mars 2022. Broncos gav fra seg quarterback Drew Lock, tight end Noah Fant, defensive lineman Shelby Harris, to picks i første runde (#9 i 2022 og et i 2023), to picks i andre runde (#40 i 2022 og et i 2023) og et pick i femte runde i 2022 og fikk Wilson og et pick i fjerde runde i 2022. Tidligere All-Pro linebacker Bobby Wagner ble også kuttet fra laget samme deg, noe som åpnet opp $16,6 millioner for Seahawks’ lønnstak.

Logoer og uniformer
Da Seahawks debuterte i  var lagets logo en kongeblå og skogsgrønn fiskeørns hode, basert på masker fra Kwakwaka'wakw-masker. Hjelmene og buksene var sølvfargede, mens hjemmetrøyene var kongeblå med hvite og grønne striper på ermene, og hvite numre og navn. Bortetrøyene var hvite, med hvite, blå og grønne striper på ermene, og blå numre og navn. Sokkene var blå og hadde de samme stripene som på hjemmetrøyene. I de fire første sesongene brukte laget sorte sko, mens de fleste andre lagene i NFL på slutten av 70-tallet brukte hvite sko. De byttet til hvite sko i 1980.

Da Chuck Knox tok over som hovedtrener i  ble deler av uniformene endret. Stripene på ermene ble introdusert til logoen, og TV-numrene, som tidligere hadde vært på ermene, ble flyttet opp til skuldrene. Ansiktsmaskenes farge ble endret fra grå til blå, og sokkene ble blå på toppen og hvite på bunnen. I -sesongen brukte laget spesielle emblemer for å feire lagets tiårsdag på høyre side av buksene. Emblemet bestod av lagets logo og nummeret 10. I 1994, i sammenheng med NFLs 75-årsjubileum, byttet Seahawks stilen på numrene til blokktall, som de beholdt frem til 2001. Samme året brukte Seahawks throwback-uniformer for noen kamper, som lignet på uniformene brukt mellom 1976 og 1982. Ansiktsmaskene forble derimot blå. Logoen ble også sydd på istedenfor å printes på. I 2000 feiret laget sit 25-årsjubileum; logoen ble plassert på venstre bryst. Året etter byttet Seahawks til de nye Reebok-uniformene etter at selskapet skrev en 10-årig kontrakt med NFL.

I sammenheng med at laget ble flyttet til NFC, samt åpningen av Seahawks Stadium (som senere skiftet navn til Qwest Field, CenturyLink Field og nå Lumen Field) i  gikk både logoen og uniformene gjennom store endringer. Tekstlogoen ble designet av Mark Verlander, og logoen fikk et nytt design, produsert av NFL Properties' egne designere. Fargene ble endret til en lysere "Seahawks Blue", en mørkere "Seahawks Navy", og fikk limegrønne elementer. Hjelmene gikk fra sølv til Seahawks Blue, som følge av en avstemning for lagets tilhengere. Sølv ble ikke brukt igjen før i 2012. Logoen fikk mindre endringer for å gjøre fuglen mer aggressiv. Til å begynne med hadde laget planer om å bruke sølvfargede hjelmer på hjemmebane og blå på bortebane, men ettersom at NFLs nye regler ikke tillot lag å bruke forskjellige hjelmer holdt laget en avstemning for å avgjøre hvilken farge som skulle brukes. Fra 2003 brukte laget stort sett helt blå uniformer hjemme og helt hvite borte, men mot slutten av 2009-sesongen brukte Seahawks hvite trøyer og blå bukser. En kombinasjon med reverserte farger ble brukt i én kamp i seriespillet, i sesongåpningen borte mot Jacksonville Jaguars i 2005, mens hvite trøyer med blå bukser har blitt brukt sporadisk siden slutten av 2002, med unntak av mot slutten av 2009-sesongen, hvor de ble brukt i flere bortekamper.

Seahawks brukte sine blå hjemmetrøyer under Super Bowl XL til tross for at de var bortelaget, siden Pittsburgh Steelers, som var hjemmelaget, valgte å brukte hvite trøyer.

Siden Oakland Raiders brukte sine hvite trøyer hjemme for første gang noensinne i en kamp mot San Diego Chargers den 28. september 2008, er Seahawks det eneste laget i NFL som aldri har brukt hvite trøyer på hjemmebane.

Den 27. september 2009 brukte Seahawks limegrønne trøyer for første gang, sammen med mørke marineblå bukser i en kamp mot Chicago Bears. Trøyene samsvarte med deres nye søsterlag, Seattle Sounders FC i Major League Soccer, som brukte grønne trøyer med blå bukser. Den 6. desember 2009 brukte Seahawks sine blå trøyer med de mørke marineblå buksene for første gang i en kamp mot San Francisco 49ers. Seahawks brukte den samme kombinasjonen to ganger til i den samme sesongen. I desember samme år bestemte Jim Mora at de limegrønne trøyene ikke lenger skulle brukes, da laget ikke hadde vunnet med dem, og fordi han likte de vanlige blå hjemmetrøyene bedre, og mente at fargene passet bedre med de marineblå buksene. Under den samme pressekonferansen nevnte han at de nye marineblå buksene "føltes bedre" på spillerne, i motsetning til de lysere buksene. I 2010-sesongen gikk laget tilbake til den tradisjonelle fargekombinasjonene, "Seahawks Blue" på hjemmebane og hvitt på bortebane.

Den 3. april 2012 tok Nike over som NFLs offisielle uniformsponsor, og avduket nye uniformer med et nytt design for Seahawks før 2012-sesongen. En ny farge ble introdusert, "wolf gray", og hovedfargene ble endret til "College Navy" og "Action Green". Uniformene inkluderte "feather trims", flere fjær på hjelmens krone, tolv fjær på nakken og ned hvert bukseben for å representere "Den 12. mann", lagets tilhengere. Seahawks hadde tre forskjellige trøyefarger: marineblå, hvitt og en alternativ grå trøye. De hadde tre forskjellige bukser: Marineblå med grønne fjær, grå med marineblå fjær, og hvite med marineblå fjær. I logoen ble Seahawk Blue byttet ut med Ulvegrå. Totalt var det ni forskjellige mulige kombinasjoner.

Seahawks brukte sine nye blå hjemmetrøyer for første gang i seriespiellet den 16. september 2012 mot Dallas Cowboys. Uniformen Marshawn Lynch brukte i den kampen er preservert i Pro Football Hall of Fame. Den 9. september 2012 brukte Seahawks sine hvite bortetrøyer i en kamp i seriespillet for første gang mot Arizona Cardinals; den 14. oktober 2012 brukte de blå trøyer med grå bukser for første gang mot Carolina Panthers; den 16. desember 2012 ble de alternative Ulvegrå trøyene brukt for første gang i en kamp mot Buffalo Bills.

De helt marineblå uniformene er for tiden Seattles hoveduniform under hjemmekamper, med de grå buksene som et alternativ. På bortebane kombinerer Seahawks vanligvis sine hvite uniformer med marineblå bukser (samme kombinasjon som ble brukt da de vant Super Bowl XLVIII), men de har også kombinert hvite uniformer med hvite eller grå bukser. De helt grå uniformene blir til tider brukt på bortebane.

I 2016 avduket NFL sine NFL Color Rush-uniformer, som var helt grønne. Disse ble først brukt den 16. desember mot Los Angeles Rams på hjemmebane, og var første gang siden 2009 at laget brukte grønne uniformer. Disse uniformene har siden blitt brukt som en alternativ uniform, sammen med de helt grå uniformene.

Under en hjemmekamp mot Vikings 3. desember 2019 brukte Seattle de grønne Color Rush-trøyene med marineblå bukser. Kombinasjonen ble brukt igjen 11. oktober 2020 mot Vikings og 19. november mot Arizona Cardinals. I 2021 ble settet brukt én gang, mot Los Angeles Rams under Thursday Night Football.

Rivaler

San Francisco 49ers 

Mellom 2011 og 2014 vokste Seahawks og San Francisco 49ers som to av de beste lagene i NFC, og en naturlig rivalisering utviklet seg mellom lagene. 49ers' hovedtrener på tiden, Jim Harbaugh, hadde historie med Seahawks' hovedtrener Pete Carroll etter at Harbaugh tidligere var hovedtrener ved Stanford, mot Carroll ved USC Trojans. Mens 49ers hadde overtaket i de tidlige årene av rivaliseringen hvor de vant de tre første kampene mot Carroll i 2011 og uke 7 i 2012, skulle det endre seg da Seahawks slo 49ers 42–13 i uke 16 i 2012. Begge lagene nådde sluttspillet det året, og 49ers nådde Super Bowl XLVII hvor de tapte mot Baltimore Ravens. I 2013 vant Seahawks igjen, 29–3, i uke 2, men 49ers vant i uke 14, 19–17. I NFC Championship Game i 2013 vant Seahawks 23–17 i en kamp som ikke ble avgjort før i siste øyeblikk på en interception av LB Malcolm Smith. I 2014 vant Seahawks begge kampene mot 49ers, inkludert en 19–3 seier på Thanksgiving i Levi's Stadium i Santa Clara. Rivaliseringen roet seg etter at Harbaugh fikk sparken etter sesongslutt.

Etter at de igjen ble med i NFC West leder Seahawks serien 25–13 over 49ers, inkludert kamper i sluttspillet. Totalt leder Seahawks 27–17.

Los Angeles Rams

Rivaliseringen mellom Seahawks og Los Angeles Rams begynte i 2002 eter at Seahawks ble flyttet til NFC West. Den førse merkbare kampen mellom lagene kom i wildcardrunden i2 004, da Rams slo Seahawks i Seattle 27–20. Ettersom Rams ble mer kompetitive gjennom 2000-årene og tidlig på 2010-tallet ble rivaliseringen mindre intens, men de to lagene hadde noen minneverdige kamper. Mot slutten av 2010-tallet ble rivaliseringen igjen opphetet, med sluttspillkamper som involverte slossing. Etter at Rams returnerte til Los Angeles i 2016 og fant suksess i sluttspillet ble rivaliseringen mer intenst; især etter at Seattle ble mindre kometitive.

Det ble ekstra anstrengt mellom lagene da Seahawks safety Jamal Adams under en pressekonferanse i 2021 tente en sigar og ertet personer på Rams. Rams fikk hevn i wildcardkampen samme året med en dominerende seier over Seahawks, hvorpå cornerback Jalen Ramsey og quarterback Jared Goff uttrykte fornøyelse over å ha fått hevn for Adams’ tidligere kommentarer.

Seahawks leder 25–24 sammenlagt, men Rams har vunnet de to kampene lagene møttes i sluttspillet.

Arizona Cardinals 

Cardinals og Seahawks utgjør en av de nyere rivaliseringene i NFL da de ble divisjonsrivaler etter at begge ble flyttet til NFC West etter ligaens omorganisering i 2002. Rivaliseringen har i nyere tid blitt en av de mer bitre i NFL da de to lagene ofte konkurrerte om førsteplassen i divisjonen mot slutten av 2010-årene. Tilhengere av Cardinals ser på Seahawks som lagets hovedrival etter at Seahawks dominerte på 2010-tallet med quarterback Russell Wilson og hovedtrener Pete Carroll, selv om Seattle på sin side har like eller mer intense rivaliseringer med Rams og 49ers. Seattle leder 23–22–1 sammenlagt, og lagene har ikke møttes i sluttspillet.

Green Bay Packers

Siden de flyttet til NFC har Seahawks møtt Green Bay Packers i sluttspillet flere ganger, og de to lagene har utviklet seg til å bli rivaler. Noen minneverdige øyeblikk inkluderer da klubbene møttes i sluttspillet for første gang i , hvor Seahawks' quarterback Matt Hasselbeck kastet en pick-six på overtid etter å ha garantert et kampvinnende drive, Fail Mary, og da Russell Wilson sikret en 28–22 seier over Packers i Super Bowl XLIX etter å ha kastet fire interceptions og til tross for at Packers på et punkt ledet kampen 16–0

Denver Broncos

Fra 80-tallet frem til ligaens omorganisering i 2002 var Denver Broncos Seahawks' største rival. Bak John Elway var Broncos et av de beste lagene i NFL, med et sammenlagtresultat på 200–124–1 inkludert 32–18 mot Seahawks. Siden 2002 har Denver vunnet tre av de fem interconferencekampene, og de to møttes også i Super Bowl XLVIII den 2. februar 2014 da Seahawks vant 43–8.

Hovedkvarter og treningsleirer
I lagets ti første sesonger (1976–1985) lå lagets hovedkvarter i Kirkland på sørsiden av Lake Washington Shipyard (nå Carillon Point), ved kysten av Lake Washington. Sommerens treningleir ble avholdt på andre siden av delstaten ved Eastern Washington University i Cheney, sørvest for Spokane.

Da lagets nye hovedkvarter var ferdigstilt i 1986 avholdt Seahawks treningsleir hjemme de neste elleve sesongene (1986–96), og spillerne oppholdt seg da i sovesalene som tilhørte Northwest College. I Dennis Ericksons tredje sesong som hovedtrener returnerte laget til Cheney for 1997-sesongen, hvor de holdt treningsleir ut 2006-sesongen. I 2007 ble leiren flyttet tilbake til Kirkland på grunn av det planlagte China Bowl, som senere ble kansellert. I 2008 avholdt Seahawks de tre første ukene av leiren i Kirkland, før de flyttet til det nye Virginia Mason Athletic Center (VMAC) den 18. august for leirens siste uke, hvor laget har avholdt treningsleiren sin siden. De nye fasilitetene, som ligger ved Lake Washington i Renton, har fire treningsbaner i full skala: tre utendørs med naturlig gress og én innendørs med FieldTurf.

Sesonger og resultater

Ved slutten av -sesongen hadde Seattle Seahawks konkurrert i 45 sesonger siden de ble med i ligaen i 1976. Laget har et sammenlagtresultat på  () i seriespillet og  () i sluttspillet, og samlet  med en seierprosent på . Laget har nådde sluttspillet 18 ganger, inkludert i 2005 da de tapte mot Pittsburgh Steelers i Super Bowl XL, 2013 da de slo Denver Broncos i Super Bowl XLVIII, og 2014 da de tapte mot New England Patriots i Super Bowl XLIX. I 2010 ble Seahawks det første laget i NFLs historie til å nå sluttspillet med et negativt sesongresultat (7–9, .438) ettersom at de vant divisjonen. Etter å ha slått New Orleans Saints i Wildcard-runden ble Seahawks det første laget til å vinne en kamp i sluttspillet med et negativt sammenlagtresultat. Frem til en kamp mot Arizona Cardinals i uke 7 i  hadde Seahawks aldri spilt uavgjort.

Rekorder

Merkbare spillere

Nåværende spillerstall

35-årsjubileumslag (2010)
I anledning lagets 35-årsjubileum ble det avholdt en avstemning på Seahawks.com for å sette sammen et jubileumslag, som ble annonsert i 2010.

Pensjonerte numre

 † Jerry Rice brukte Nr. 80 da han spilte for Seahawks i 2004. Ifølge Rice var det laget som tilbudte ham nummeret, med tillatelse fra LArgent.
 Flere andre spillere og individer med relasjoner til laget har blitt beæret ved inklusjon i Seattle Seahawks Ring of Honor.

Pro Football Hall of Famere

Merk: Selv om Mike McCormack var hovedtrener, president og general manager for Seahawks er han innlemmet i Pro Football Hall of Fame for sine prestasjoner som tackle for New York Yanks og Cleveland Browns.

State of Washington Sports Hall of Fame

Eiere og personale

Eiere
 Nordstrom-familien: 1976–1988
 Ken Behring & Ken Hofmann: 1988–1996
 Paul Allen: 1997–2018
 Paul G. Allens dødsbo: oktober 2018–nå

Nåværende personale

Tidligere hovedtrenere

Kultur

Den 12. mann

Den 12. mann (også kjent som "12th man" eller "12s") refererer til lagets tilhengere. Lagets første hjemmebane, Kingdome, var en av de mest høylytte stadionenen i NFL. Motstandere trente ofte med høy rockemusikk i forberedelse for de ofte smertefullt høye støynivåene under kamper i Kingdome.

I 2002 begynte Seahawks å spille i det som nå heter Lumen Field. Siden uke 2 i 2003 har alle kamper i seriespill og sluttspill blitt utsolgt i stadionet. I likhet med Kingdome er Lumen Field en av de mest høylytte stadionene i ligaen. Stadionet er delvis tildekt av et tak, og har tribuner som er satt opp til å forsterke lyd og reflektere det tilbake på banen. Støynivået har skapt problemer for besøkende lag, som ofte ender med straffer for en for tidlig start. Fra 2002 ut 2012 var det 143 slike straffer for besøkende lag.

Seahawks' tilhengere har satt en Guinness-rekord for mest høylytte tilskuere ved et idrettsarrangement to ganger, først den 15. september 2013 hvor støynivået ble målt til 136,6 dB i en kamp mot San Francisco 49ers og igjen 2. desember 2013 mot New Orleans Saints, hvor støynivået ble målt til 137,6 dB. Per 29. september 2014 var det Kansas City Chiefs' tilhengere som holdt rekorden, med et støynivå på 142,2 dB målt i Arrowhead Stadium.

I forkant av avsparket for alle hjemmekamper hedrer laget sine tilhengere ved å heise et stort flagg med #12 på i den sørlige delen av stadionet. Nåværende og tidligere spillere, trenere, lokale kjendiser, kjente tilhengere, atleter fra Seattle og lagets tidligere eier Paul Allen er blant de som har vært med på å heve flagget. Seahawks pensjonerte #12 den 15. desember 1984. Før de vant Super Bowl løp Seahawks på banen under et stort flagg med #12 på.

I september 1990 fikk Texas A&M godkjent en søknad om å varemerke "12th Man", etter å ha brukt det siden 1920-tallet. I januar 2006 saksøkte Texas A&M Seattle Seahawks for å beskytte varemerket, men de to partene kom frem til en avtale i mai 2006. Ifølge avtalen, som gikk ut i 2016, hadde Seahawks fått tillatelse til å bruke frasen mot betaling, anerkjennelse av frasen som Texas A&Ms varmerke når de brukte det, bruken ble begrenset til syv stater i det nordvestlige USA, og de hadde ikke lov til å selge noen varer relatert til frasen. Da avtalen utløp fikk Seahawks fortsette å bruke nummeret "12", men kunne ikke lenger bruke frasen "12th Man". I august 2015 bestemte Seahawks å droppe "12th Man" og gikk heller over til å kalle lagets tilhengere for "The 12s".

Maskoter
I 1998 ble Blitz lagets offisielle maskot. Blitz fikk et nytt utseende før -sesongen og fikk en sidekick; maskoten Boom ble introdusert for å appellere til barn.

I 2003 og 2004 brukte laget en levende hauk som fløy rundt stadion før laget gikk på banen. Ettersom at fuglen var relativt liten og det var vanskelig å trene henne til å lede laget ut av tunnelen, ble hun i 2005 erstattet med en augurvåk kalt Taima. Taima begynte å lede laget ut på banen i september 2006.

Cheerleadere
En gruppe cheerleadere kjent som the Seahawk Dancers hauser opp tilskuerne fra sidelinjen og fremfører en rutine under halftime i Lumen Field. Gruppen bestod originalt kun av kvinner under navnet Sea Gals før mannlige cheerleadere ble inkludert og navnet ble endret før 2019-sesongen.
Seahawks' cheerleadergruppe kalles The Seahawk Dancers. Under offseason reiser et utvalg av gruppen rundt med andre cheerleadere i NFL og deltar i fremføringer og parader.

Band
I 2004 introduserte Seahawks en trommerekke, Blue Thunder. Gruppen spiller i hjemmekamper samt i anledning over 100 andre arrangementer i Seattle.

Resultater og utmerkelser

Super Bowls

Individuelle utmerkelser

NFL Most Valuable Player
 Shaun Alexander – 2005

Super Bowl MVP
 Malcolm Smith – XLVIII (2013)

NFL Offensive Player of the Year
 Shaun Alexander – 2005

NFL Defensive Player of the Year
 Kenny Easley – 1984
 Cortez Kennedy – 1992

Walter Payton NFL Man of the Year Award
 Steve Largent – 1988
 Russell Wilson – 2020

Pepsi NFL Rookie of the Year
 Russell Wilson – 2012

NFL Coach of the Year
 Jack Patera – 1978
 Chuck Knox – 1984

First-team All-Pro
 Kenny Easley – 1983–1985
 Norm Johnson – 1984
 Steve Largent – 1985
 Bobby Joe Edmonds – 1986
 Fredd Young – 1987
 Cortez Kennedy – 1992–1994
 Chad Brown – 1998
 Walter Jones – 2001, 2004, 2005, 2007
 Steve Hutchinson – 2003, 2005
 Shaun Alexander – 2005
 Mack Strong – 2005
 Patrick Kerney – 2007
 Lofa Tatupu – 2007
 Marshawn Lynch – 2012
 Richard Sherman – 2012–2014
 Earl Thomas – 2012–2014
 Max Unger – 2012
 Bobby Wagner – 2014, 2016–2020
 Tyler Lockett – 2015
 Michael Dickson – 2018

NFL All-Decade Team
 Steve Largent – 1980s (1980–1989)
 Kenny Easley – 1980s (1981–1997)
 Cortez Kennedy – 1990s (1990–1999)
 Michael Bates – 1990s (1993–1995)
 Steve Hutchinson – 2000s (2001–2005)
 Edgerrin James – 2000s (2009)
 Walter Jones – 2000s (2000–2009)
 Shaun Alexander – 2000s (2000–2007)
 Marshawn Lynch – 2010s (2010–2015, 2019)
 Richard Sherman – 2010s (2011–2017)
 Earl Thomas – 2010s (2010–2018)
 Bobby Wagner – 2010s (2012–2019)

NFL 100th Anniversary All-Time Team
 Devin Hester – 2016
 Walter Jones – 1997–2009
 Steve Largent – 1976–1989
 John Randle – 2000–2003
 Jerry Rice – 2004

Radio og TV

Seahawks' hovedstasjon på radio KIRO (AM) 710 kHz – KIRO-FM97,3 MHz. Kamper sendes på 47 stasjoner i fem vestlige stater og Canada. Microsoft eier navnerettighetene for sendinger for sin søkemotor, "Bing Radio Network". De nåværende kommentatorene er tidligere spillere Steve Raible (som var lagets ekspertkommentator fra fra 1982 til 2003) og Dave Wyman. De to har kommentert sammen i seriespillet siden de siste fire kampene i 2017 og har jobbet sammen på fulltid siden 2018. Under sesongoppkjøringen, som sendes på lokale stasjoner, deler de jobben med Paul Moyer, Sam Dakins og Brock Huard. Pete Gross, som var kommentator fra  til han døde i , er inkludert i Seattle Seahawks Ring of Honor. Andre tidligere kommentatorer inkluderer Steve Thomas (1992–1997), Lee Hamilton (1998–1999), Brian Davis (2000–2003) og tidligere Seahawk Warren Moon fra 2004 til 2017.

Kamper i sesongoppkjøringen som ikke sendes på riksdekkende TV ble produsert av Seahawks Broadcasting og sendt på KING-TV, kanal 5 (og i 2008 på søsterstasjonen KONG-TV da KING dekket Sommer-OL i Kina). Seahawks Broadcasting er lagets egne produksjonsselskap. Curt Menefee (vert for Fox NFL Sunday) har vært Seahawk TVs stemme siden sesongoppkjøringen i 2009. Siden 2012 har KCPQ-TV, som sender mesteparten av Seahawks' seriekamper, vært lagets TV_partner, og har erstattet KING 5 som kringkaster for kamper i sesongoppkjøringen, mens kamper hvor Seahawks deltar i ESPNs Monday Night Football per 2018 også sendes på CBS' affiliate KIRO-TV. Kamper som sendes av CBS på lørdag eller søndag ettermiddag sendes ofte på KIRO-TV.

Noter og referanser
Noter

'''Referanser

Eksterne lenker
 
 Seattle Seahawks på National Football Leagues nettsider

 
Lag i National Football League
Sport i Washington
Idrettslag etablert i 1976
1976 i Washington